钦定古今图书集成/明伦汇编/闺媛典/第354卷 > 《咏手二首》赵光远
## 钦定古今图书集成/明伦汇编/闺媛典/第354卷 > 《咏手二首》赵光远

妆成皓腕洗凝脂，背接红巾掬水时。薄雾袖中拈玉
斝，斜阳屏上撚青丝。唤人急拍临前槛，摘杏高揎近
曲池。好是琵琶弦畔见，细圆无节玉参差。

其二

“撚玉挼琼软复圆，绿窗谁见上琴弦。”慢笼彩笔闲书
字，斜指瑶阶笑打钱。炉面试香添麝炷，舌头轻点贴
金钿。象床珍簟宫棋处，拈定文楸占角边。